Jou daaglikse reisgenoot - Radiokansel 657AM
Radiokansel is jou daaglikse reisgenoot wat nie net die Woord van God bied nie, maar ook perspektief en insig in alle aspekte van die lewe. Ons bied al die inspirasie wat jy nodig het om deur die dag te kom. Ons programme help om gesinswaardes te herstel, die leiers van more toe te rus en 'n morele nasie te bou. Ons bespreek huidige en relevante kwessies vanuit 'n Bybelse perspektief. Radiokansel is ook jou daaglikse reisgenoot vir nuus, musiek, leefstyl en sake, gebaseer op die Woord van God. Ons programme bied advies van kundiges om luisteraars op hul lewensreis te begelei. Saam met Radio Kaapse Kansel 729AM, en die I Am Youth Movement, vorm ons deel van die Kansel Media Groep. Radiokansel se eerste uitsending het op 5 Augustus 1981 plaasgevind.
Hoe om in te skakel
Skakel in op Radiokansel, jou daaglikse reisgenoot, op die radiofrekwensie 657AM. Jy kan ook ons gratis slimfoon toepassing vir iPhone en Android aflaai. Soek ons op DStv Audio-kanaal 882 en Open View-kanaal 607. Jy kan ook regstreeks via ons webtuiste luister. Laastens, kan jy via ons Facebook-blad inskakel om regstreeks na gewilde programme soos "Table Talk" met Tyrell Haag, elke Vrydagoggend van 9 – 11, te luister.
Ons luisteraars hou daarvan om met aanbieders via ons sosiale media-platforms op Facebook, Twitter en Instagram te gesels. Programme soos Goeie Nuus Tyd kommunikeer gereeld met luisteraars via Facebook oor onderwerpe, van gebedsversoeke tot voltooi die sin en scenario van die dag. Saam voer die aanbieders en luisteraars sinvolle gesprekke wat lewens verryk, ons begrip van God verdiep en ons nader aan mekaar, as die familie van Christus, bring.
Ons glo in God Drie-enig, een Wese, maar drie Persone, Vader, Seun en Heilige Gees.
Ons glo dat God, die Vader, die Skepper en Onderhouer van die heelal is.
Ons glo dat Jesus Christus die Seun van God is, dat Hy gebore is uit die maagd Maria, gely het, gesterf het, liggaamlik uit die dood opgewek is, opgevaar het na die Hemel en tans aan die regterhand van God sit vanwaar Hy weer sal kom.
Ons glo dat die Heilige Gees as Persoon deur Sy inwoning in ons harte, ons Heiligmaker, Vertrooster en Voorspraak is.
Ons glo dat die Bybel die geïnspireerde Woord van God is.
Ons glo dat die mens van nature sondig is en sonder die wedergeboorte en bekering God nie sal sien nie.
Ons glo dat God die wedergeboorte deur Sy Woord en Gees bewerk en so vir Hom 'n kerk op aarde versamel om Hom te dien en te eer. Die middel waardeur ons dit wat God aan ons skenk vir onsself toe-eien, is geloof in Jesus Christus as Saligmaker en Verlosser. Selfs die geloof is 'n gawe uit Sy hand.